Innocentius Episcopus servus servorum Dei, dilecto filio Abbati Sancti Petri Cabilonensis, salutem  apostolicam benedictionem. Sua nobis dilectus filius Abbas monasterii Trenorchiensis Cabilonensis, ad Romanam Ecclesiam nullo medio pertinentis, petitione monstravit, quòd cùm olim monasterio ipso vacante, conventus ejusdem statuerit, ut nullus eorum Abbas possit cum Abbatia ipsius monasterii, aliquas eorum, nisi dumtaxat de Ochisiaco, de Plotis,  de Pristiaco domos,  ipsius monasterii decanatum ulteriùs retinere; domósque in quibus non fuerint monachi, tradat idem Abbas, vel commendet monachis gubernandas. Quia statutum quod, ipso tunc Priore Sancti Portiani existente, ac præbente consensum, fuit editum,  juramento firmatum, redundant in non modicum ipsius monasterii detrimentum, eò quòd sustinere non potest onera expensarum absque domorum auxilio sùbjectarum, nobis humiliter supplicavit, ut sibi  eidem in hac parte monasterio subvenire misericorditer curaremus. Ipsius igitur præcibus inclinati, discretioni tuæ per apostolica scripta mandamus, quatenùs prædictum statutum, ac alia quæ in dicto monasterio tempore vacationis ejusdem, facta inveneris per conventum, redundantia in præjudicium  damnum ipsius monasterii, juramento non obstante prædicto, studeas legitimè revocare, contradictores per censuram ecclesiasticam appellatione postpositâ compescendo. Datum Lugduni X. Kalendas Junii, pontificatûs nostri anno VII. In plumbo, INNOCENTIUS Papa IIII.